10 dal, amiről nem gondolnád, hogy feminista | VS.hu
20131114-VS-19280-10-dal-amirol-nem-gondolnad-hogy-feminista
10 dal, amiről nem gondolnád, hogy feminista
Fotó: Fotó: Europress/AFP/Timothy A. Clary / László Balkányi
2013. november 14., csütörtök 9:30
Feminista az, aki a nők egyenjogúságért küzd. A híres énekesnők, zenekarok közül is sokakat foglalkoztatott már a téma, pedig elsőre nem mindig hallatszik ki a popszakma csillogása mögül az üzenet. Listánk szubjektív válogatás, amely a legmeglepőbb emancipált zenéket mutatja be.
1997 legnagyobb slágere, amelyet mindenki kívülről fújt, Barbie és Ken rózsaszín életét parodizálta. Az ironikus dalszöveg az önállótlan Barbie babák ellen emel szót, akiket utasítgatni és irányítani lehet. Érdekesség, hogy a Barbie-t gyártó Mattel beperelte a zenekart, többek közt mert szerintük a dal Barbie-t szexuális tárgyként jelenítette meg. A pert a cég végül elvesztette és később még az AQUA slágerét is felhasználta egy reklámjában.
Az öntudatos énekesnő, Alanis Morissette dala az egyik alapvető feminista himnusz. A pikírt dalszöveg valós szituációról szól: Alanis régi szeretőjét vonja kérdőre, valamint saját korábbi viselkedését is elemzi. Az énekesnő egy interjúban azt mondta, hisz a nemi egyenlőségben: egyenlő fizetést és jogokat mindenkinek!
Sokaknak segített már túlélni a Destiny’s Child 2001-es slágere. A szakítás utáni állapotot megelevenítő dal a függetlenedésről és az újrakezdésről szól. Az album másik nagy slágere is az önálló nőket szólítja meg: az Independent Woman amúgy a szintén feminista beütésű Charlie angyalai című film zenéje is volt. A csapat leghíresebb tagja, Beyoncé feminista énje azóta is dalol, elég ha a Single Ladiesre vagy az If I were a boyra gondolunk. Az általában szexis ruhákban fellépő énekesnő magát modern feministának titulálja és azt szorgalmazza, hogy a nőknek ne kelljen kategóriák közé szorítaniuk magukat, lehessenek “csak” nők.
Szintén a szakítás utáni újraéledésről szól az 1978-as dal. Gloria Gaynor dala eredetileg az emancipált nőket szólította meg, csupán később vált a homoszexuális közösségek himnuszává. Az igazi diszkóslágert azóta is bármelyik karaoke buliban énekelhetik a szinglihordák.
And I grew strong,and I learned how to get along.
A girl power végigsöpört a kilencvenes éveken és egyetlen tinilány lelkét sem hagyta érintetlenül. Az öt lány több slágerében énekelt az értelmetlen, időpazarló kapcsolatok ellen, ilyen volt még a híres Wannabe is. Érdekesség, hogy azóta csak Victoria maradt Beckhamnéként szem előtt, ő az anyaság mellett divatkarriert is épített.
A Shrek zenéjeként is elhíresült dal a filmben a zöld ogre és szamár barátja verekedésének ad ugyan zenei hátteret, ám valójában másról szól. Az eredeti 1980-as szám egy új generációról énekel: a lányok már fittyet hánynak a jó hírükre és végre úgy viselkednek, ahogy csak akarnak.
A világhíres Pink több dalában is megénekli a nemek közti egyenlőség problémáját. Legutóbbi slágere is az elnyomott lányok helyzetéről szól, de a 2006-os Stupid Girl is öntudatra ébresztené a lányokat. Az énekesnő szívesen nyilatkozik a témában, vállalja feminista nézeteit. Egyszer egy gyerekkori emléket is felelevenített: “Amint a bátyám azt mondta, a lányok nem tudnak deszkázni, fogtam egy gördeszkát és rohadt jó deszkás lettem.”
Az énekesnő szintén sok slágerében énekel függetlenségéről. Azonban a népszerű Fighter című dal után itt már konkrétan a szexista megnyilvánulások ellen szólal fel. A klip jó bizonyíték arra is, hogyan fér bele egy nagy feminista lélek egy picike, bugyinak kinéző tárgyba.
Gwen Stefani régi fiúbandája élén szintén kiállt az emancipáció mellett. A 2003-as Just a Girl a nők egyenjogúságáért küzdők nagy kedvence, mivel jól rávilágít mindennapi szituációkra. Az énekesnő később csökkentette a feminista punk hangzást, de hát van ez így a világhírhez vezető úton.
Just your typical prototype.
Lám-lám, még a viharos életű Britney sem szereti, ha valaki a tulajdonának tekinti. A korábban inkább a szerelmes tinilány tapasztalatairól éneklő hölgy az elmúlt években öntudatára ébredt és a függetlenségről is dalol.
A lista előkelő plusz egy helyét a kultikus Kurt Cobain érdemelte ki. A Nirvana 1992-es dala a feminista zenei blogok nagy kedvence: ritkaság, hogy egy férfi énekes ilyen hatásosan kapja el a téma lényegét. A dal üzenet lehet minden olyan apának, aki titkon fiút kívánt leánya helyett.
She should have had more stayed away from friends
Beyoncé portré: Timothy A. Clary/AFP Photo Kurt Cobain portré: Frank Micelotta/Getty Images